ועדת הכלכלה, כנסת 25, פרוטוקול מספר 33, 2023-02-21 00:00

שלום דנינו: חברים, צוהריים טובים, אנחנו פותחים את הדיון

שלום דנינו:  ברוכים הבאים

שלום דנינו:  היום אנחנו צריכים לדון בהצעת תקנות הטיס (הפעלת כלי טיס וכללי טיסה) (תיקון), התשפ"ג-2023 לעניין שטח הפעלה והסעת נוסע במז"ם – מטוס זעיר משקל

שלום דנינו:  זה המטוס הלייט

שלום דנינו:       רננה, את רוצה להציג את התקנות?     

רננה שחר: אבקש ששמגר אלכסנדר, מפקח ברת"א – רשות התעופה האזרחית – יציג

אלכסנדר שמגר: שלום, אני שמגר אלכסנדר, מפקח מבצעים ראשי ברת"א, מדריך טיסה, טייס מטוסים קלים, סילון ומעל 6,500 שעות

אלכסנדר שמגר:  אנחנו פה לשינוי חקיקה בנושא שטח הפעלה

אלכסנדר שמגר:  שטח הפעלה במילה אחת, זה כל אזור שאינו מוגדר כמנחת או שדה תעופה מרושין, זאת אומרת, כל שטח אחר

אלכסנדר שמגר:       התיקון הראשון הוא: שטח הפעלה יתאפשר לכל התעופה הכללית

אלכסנדר שמגר:  כיום רק מותר למסוקים, מז"מים וג'ירופלנים

אלכסנדר שמגר:  אנחנו פותחים את זה גם למטוסים של התעופה הכללית

אלכסנדר שמגר:  תתאפשר הפעלה מסחרית לתעופה הכללית, אך זה רק באישור רת"א

אלכסנדר שמגר:  זה לא יהיה פתוח באופן אוטומטי וכל מי שירצה לפעול מסחרית, יצטרך לקבל את אישור רת"א

אלכסנדר שמגר:       הגישה הכללית היא: צריך שהמטוס יתאים והטייס מתאים

אלכסנדר שמגר:  טייס מתאים זה טייס שקיבל הדרכה מיוחדת לשטח הפעלה

אלכסנדר שמגר:  הוא מקבל אותו ממדריך טיסה שהוא עצמו יש לו הגדר לשטח הפעלה, ורק טייסים כאלה יוכלו לפעול בשטח הפעלה

אלכסנדר שמגר:       אחת הסיבות שגם אנחנו רואים בעולם בשום מקום אין שום מגבלה

אלכסנדר שמגר:  הדבר הזה הוא מגבלה רק בישראל

אלכסנדר שמגר:  ואנחנו רואים לנכון לאפשר את זה

אלכסנדר שמגר:      הנושא השני שאנחנו הולכים לעשות זה לבטל את הדרישה של 100 שעות ניסיון לטייס

אלכסנדר שמגר:  שהוא יוכל לפעול בשטח הפעלה ישר מקבלת הרישיון

אלכסנדר שמגר:  כיום, כמו שאמרתי, יש מגבלת 100 שעות, ואנחנו לא רואים בזה שום ערך

אלכסנדר שמגר:  כנ"ל, הטייס צריך להיות בעל הכישורים הנדרשים, שהוא קיבל הדרכה והמטוס מסוגל לעשות את זה

אלכסנדר שמגר:  היום יש מיעוט במנחתים בארץ

אלכסנדר שמגר:  הדבר מקשה בכלל על טייסי מז"ם לטוס

אלכסנדר שמגר:  האפשרות ישר לפעול בשטח הפעלה ישפר את המיומנות שלהם וישפר את הבטיחות

אלכסנדר שמגר:  לאחרונה נסגרו מנחתים די ראשיים בארץ והצורך החמיר

שלום דנינו: איזה מנחתים נסגרו?     

אלכסנדר שמגר: עין ורד ותנובות

שלום דנינו: איפה זה תנובות?     

אלכסנדר שמגר: ליד כפר יונה

אלכסנדר שמגר:       הנושא השלישי זה מגבלת הסעת נוסע במז"ם

אלכסנדר שמגר:  כיום יש מגבלה של 50 שעות

אלכסנדר שמגר:  זאת אומרת שאדם שמוציא רישיון הוא צריך עדיין 50 שעות ניסיון בשביל לקחת נוסע

אלכסנדר שמגר:  אנחנו רואים שזה מיותר

אלכסנדר שמגר:  אדם שמקבל הדרכה הוא כבר נושא עמו את המדריך עצמו, זה כמו נוסע, הוא מיומן, הוא בעל כישורים

אלכסנדר שמגר:  המגבלה הזו אפילו מחמירה את המצב, כי אז הוא טס 50 שעות ללא המשקל הזה, מתרגל, ואז שהוא חוזר באישור של 50 שעות להטיס נוסע, כנראה יהיה פחות בטיחותי, כמו שאם היינו מאפשרים לו מיד בהתחלה

שלום דנינו: סטטיסטית מבחינה בטיחותית, יש לכם נתונים שמראים ש-50 שעות יותר בטוח לטוס איתו או שלא?     

בר זונשיין: שמי בר זונשיין, אני מנהל תחום רגולציה והפעלה ברת"א

בר זונשיין:  מהסקירה שעשינו בכל העולם – לא בדקנו את כל העולם, בדקנו שש-שבע מדינות – זאת הגבלה שלא קיימת בשום מקום

בר זונשיין:  אין לנו סקר של תאונות שקורות ב-50 השעות הראשונות ואחרי זה וכולי

בר זונשיין:  וגם אם יש, אין לנו אף תאונה של מז"ם שאנחנו יכולים לקשר לזה שהיה נוסע

בר זונשיין:  כלומר, העניין בהוספת נוסע זה השווי משקל של המטוס

שלום דנינו: לא, התכוונתי מהצד השני של הניסיון, של שעות טיסה

בר זונשיין: זה משתנה והטווח הוא מאוד רחב בין אנשים שיש להם מעט ניסיון לבין אנשים שיש להם 2,000 שעות ניסיון ופשוט פחות נזהרו

בר זונשיין:  אין לזה איזשהו הקשר לטיסה עם נוסע

אלכסנדר שמגר: אני סיימתי את החלק שלי

שלום דנינו: מישהו נוסף רוצה להתייחס? בבקשה

גיא קהילה: שמי גיא קהילה, יושב-ראש איגוד התעופה הספורטיבית שזה בעצם האיגוד שמאגד את מטוסי וטייסי אז"מ שעליהם דיברנו

גיא קהילה:  אין לי מה להוסיף חוץ מאשר לברך

גיא קהילה:  אני חושב שהדבר הזה מאוד נדרש

גיא קהילה:  וזו יוזמה טובה של רת"א לבקש את השינויים האלה

שלום דנינו: באמת, ציפיתי להפתעה כמו שאנחנו רגילים פה בוועדת כלכלה

שלום דנינו:  אבל אמרתי, מה יש להגיד, אלה באים בשבילם, מתאמצים עכשיו בשבילם, מכנסים ועדה

שלום דנינו:  כאילו, על מה יש להם להלין?      אביגל, יש לך משהו להגיד בנושא?     

אביגל כספי: הערות שהיו לי הועברו לרת"א לפני הדיונים וחלקם הוטמעו בנוסח שמונח פה בפני הוועדה

שלום דנינו: שהם מביאים היום לאישור?     

אביגל כספי: כן

אביגל כספי:  זה כבר הופיע באתר

אביגל כספי:       יש עוד משהו קטנטן שעלה מאז ואעיר אותו נקודתית כשנגיע לסעיף

שלום דנינו: אני חושב שהגענו לסעיף, לא?     

אביגל כספי: אני אקריא?     

שלום דנינו: את רוצה להציג את החוק?     

רננה שחר: אקריא אדוני

שלום דנינו: להקריא ואת תעצרי איפה שאביגל מבקשת להעיר

רננה שחר: בסדר גמור

רננה שחר: אדוני, אם צריך הבאנו תמונות של ג'ירופלן

שלום דנינו: את יודעת מה, באמת תציגי, למרות שאין פה אורחים שיכולים להתלהב

שלום דנינו:      (מוצגת תמונה)         

רננה שחר: - - - אם מישהו רוצה להסביר איך הוא עובד?     

גיא קהילה: זה כלי שדומה להליקופטר, אבל הוא לא הליקופטר

גיא קהילה:  מה שמסובב את הרוטור למעלה מעל הכלי זה בעצם התנועה שלו קדימה באוויר

רננה שחר: ולא מנוע

גיא קהילה: ולא מנוע

גיא קהילה:  המנוע נמצא מאחוריו ודוחף אותו קדימה

גיא קהילה:  אם תשימו לב, יש פרופלור קטן מאחוריו שבעצם דוחף אותו קדימה

גיא קהילה:  זה ג'ירופלן

שלום דנינו: אוקיי, הייתי סגן מפקד טייסת תעופה בחצרים, אז קצת הדברים מוכרים לי

רננה שחר: תודה אדוני

רננה שחר:  תיקון תקנה 79ב, זו התקנה של נחיתת שטח

רננה שחר:                  אני רק אומרת שמה שעשו פה, זה הוסיפו את המטוס והעבירו את הג'ירופלן מתקנת משנה ג'

שלום דנינו: והעבירו את ?     

רננה שחר: ג'ירופלן מתקנת משנה ג'

רננה שחר:               לדעתי צריך לבוא בסוף מקף

רננה שחר:  ואביגל רצית כאן להעיר?     

אביגל כספי: פה בעצם הנוסח המקורי של התקנות היה קצת שונה ובשביל – זה הפך להיות נורא מסובך וכדי לפשט את זה שינינו קצת את הנוסח

אביגל כספי:  אני חושבת שעוד קצת צריך לשייף

אביגל כספי:  אני מבקשת את רשות הוועדה בשביל שנעבוד על שלב הנוסח להכניס

אביגל כספי:  כמובן שזה יישאר - - -     

שלום דנינו: נוכל לסכם בהצבעה אחרי זה

אביגל כספי: כן

שלום דנינו: ואתם את התיקון הזה תעשו בהסכמה?     

אביגל כספי: כן, אלה דברים קטנים

רננה שחר: היא רוצה במקום  - - -     

אביגל כספי: נגיד שברישיונו  הגדר הדרכה, פשוט דברים נוסחיים יותר

שלום דנינו: אבל לא נביא את זה עוד פעם לוועדה

אביגל כספי: כן, לא נביא

אביגל כספי:  זה רק עניינים עם נוסחים מאוד קטנים

שלום דנינו: אוקיי

רננה שחר: זה בשביל להכניס את המטוסים והג'ירופלנים

רננה שחר:              זו אותה התקנה הייעודית של הג'ירופלנים שהעלינו אותה

רננה שחר:          זה ההרחבה של שטח הפעלה למטוסים

רננה שחר:          כלומר, פה יש איסור להפעיל בשטח הפעלה מטוס, מטוס זעיר או ג'ירופלן המופעל בהפעלה מסחרית

רננה שחר:  אדוני רואה שזה לא חל על הליקופטר

רננה שחר:  ואחר כך בתקנת משנה (ה) אתה תראה שיש לזה סייג

רננה שחר:  שמגר הסביר את זה קודם

רננה שחר:  אגיד באופן כללי: מז"מים לא מופעלים בהפעלה מסחרית, זה כלים קטנים, ספורטיביים, הם יועדו מראש, לא תוכננו להפעלה מסחרית

רננה שחר:  אז הפעלה שעושים בהם נכון להיום זה הדרכה, מדריכים בן אדם

רננה שחר:  וגם אפשר לעשות נכון להיום עדיין הפעלה בלי נוסע במז"ם

רננה שחר:  זה נובע מ-180ו שתכף נגיע אליה

רננה שחר:       ג'רופלנים גם לא עושים בהם הפעלה מסחרית בכלל, אז בעצם רק המטוסים פה זה החידוש

רננה שחר:  אנחנו הרי נותנים להם עכשיו שטח הפעלה, אבל לא בהפעלה מסחרית

שלום דנינו: סליחה, מה מונע מהביזנס הזה להיות עסק? חוויה לילד לבר מצווה או משהו סתם באזור?     

רננה שחר: בכלי שתכננו אותו, כשהיצרן עשה אותו, הוא לא אושר לפי סטנדרטים להטסה בשכר

רננה שחר:  זה סטנדרטים יותר נמוכים

רננה שחר:  אין מה לעשות

רננה שחר:  זה לא משהו - - -     

שלום דנינו: חל איסור להשתמש בזה? על פי חוק אסור לקבל, אסור לעשות מזה משהו עסקי?     

רננה שחר: להטיס בשכר

רננה שחר:  נוסע משלם – אסור

שלום דנינו: אוקיי

שלום דנינו:  זה כאילו בחוק

רננה שחר: זה היום, זה 180ו דהיום

שלום דנינו: אוקיי

רננה שחר: רק אסביר את התיקון של תקנת משנה (ה): בתקנת משנה (ד) קבועים איסורים מסוימים על הפעלה בשטח – הכלים שמותר להם לנחות בשטח הפעלה, אבל מה, יש שם איסורים – אסור בשטח מאוכלס או בקרבת שטח מאוכלס, אסור הפעלה מסחרית, אסור כשהנתיבים

רננה שחר:  אתה יכול נגיד ששטח ההפעלה יהיה מחוץ לשטח המאוכלס, אבל ההמראה תהיה מעל לשטח המאוכלס, גם זה אסור

רננה שחר:  זאת תקנת משנה (ד)

רננה שחר:       בתקנת משנה (ה) יש הסדר שמתגבר על זה בנסיבות מסוימות

רננה שחר:  צריך היתר מיוחד ממנהל רת"א בשביל הדבר הזה

רננה שחר:  כי למשל הליקופטרים הם כן, זה קורה שהם מסיעים לשטח עירוני

רננה שחר:  זה דבר שקיים

רננה שחר:  זה בעצם העדכון פה

רננה שחר:  העדכון של החריגים לאור הכנסת המטוסים

רננה שחר:  ומה שאתה רואה פה זה בסופו דבר שמותר יהיה למטוסים לעשות הפעלה מסחרית בשטח הפעלה, אבל לא הסעת נוסע בתמורה

רננה שחר:  וכשעושים הדרכה גם רק הדרכה לצורך שטח הפעלה

רננה שחר:  זאת אומרת, אי אפשר יהיה לעשות עכשיו בית ספר לטיס משטחי הפעלה

רננה שחר:  זה לא הכוונה, הכוונה שאם תהיה הדרכה על שטח הפעלה, כלומר אם תהיה טיסת הדרכה מ-או-אל שטח הפעלה, היא תהיה רק לצורך הדרכה לנחיתה או המראה משטח ההפעלה

אביגל כספי: פה הייתה לי שאלה

אביגל כספי:  בתיקון הזה, בסעיף קטן ד' שמדבר על החריגים למתי אסור להמריא או לנחות בשטח הפעלה, עד היום זה היה חריגים שקשורים לזה ששטח ההפעלה נמצא באזור מאוכלס או שטח פתוח שיש בו אנשים וכולי

אביגל כספי:  ועכשיו מציעים להוסיף את העניין של הפעלה מסחרית

אביגל כספי:  ואחר כך בסעיף קטן ה' שאומרים מה התנאים שבכל זאת יהיה אפשר, בעצם מתייחסים לכל האיסורים שקבועים ב-ד', בין אם זה מתייחס לעניין ששטח ההפעלה נמצא בקרבת אוכלוסייה ובין אם זה הפעלה מסחרית

אביגל כספי:  השאלה – האם הדרכה שאנחנו מתייחסים פה לפן המסחרי שאנחנו מבקשים לאסור עליו בפסקה ב', האם אותה הדרכה אם היא נמצאת בשטח, באזור מאוכלס, היא תהיה מותרת או שהיא תהיה אסורה? יכול להיות שצריך לקבל על זה תשובה, אבל גם יכול להיות שבנוסח יהיה כדאי להפריד בין האיסורים ב-ד' שמתייחסים לעניין של אזורים שיש בהם אוכלוסייה לבין האיסורים שנובעים מהפעלה מסחרית, ואז גם בהתגברות ב-ה', להתגבר, כלומר, להגיד מה המקרים שבהם יהיה מותרת הפעלה מסחרית ומה המקרים ש

שלום דנינו: אבל אם הבנתי נכון את החוק, זה שאין מסחרי למעט הדרכה, נכון?     

אביגל כספי: ולדוגמה הליקופטר, יש הוראות - - -     

שלום דנינו: על הליקופטר

אביגל כספי: כן, נכון בהליקופטר אין עליו הגבלה בהפעלה מסחרית, נאמר - - -     

רננה שחר: הוא צריך לקבל אישור

שלום דנינו: כן, אבל מותר

רננה שחר: אז אין לנו התנגדות, כלומר, לא הייתה כוונה שיבצעו טיסות הדרכה של שטח הפעלה, ליד אזור מאוכלס, זאת לא, אין צורך ממשי בזה

רננה שחר:  אני לא מציעה להפריד עכשיו את ה' ולעשות בו את כל הרביזיה הזאת, אלא רק אם אפשר מבחינה נוסחית, פשוט להוסיף - - - יש לנו את (2)(ד)(2)(ב), שענייני הדרכה בידי בעל רישיון כך וכך – אז להוסיף בסוף: ובלבד שהיא תהיה בשטח מאוכלס, שהיא לא תתבצע בשטח מאוכלס או בקרבתו

רננה שחר:  אני מציעה להכניס את זה שם באופן ספציפי לדבר הזה שזה מה שמטריד את הוועדה

אביגל כספי: אוקיי

אביגל כספי:  בסדר גמור

אביגל כספי:  אז ינוסח בנוסח ונעביר את זה

רננה שחר: אוקיי

רננה שחר:  להמשיך אדוני?     

שלום דנינו: כן

רון שלמה סולומון: אזור מאוכלס לא שטח מאוכלס, כי זאת הגדרה - - -     

רננה שחר: כן, תודה

רננה שחר:  רון אומר אזור מאוכלס ולא שטח מאוכלס

רננה שחר:  אני מתנצלת

רננה שחר:  בתקנה 180ו (א) לתקנות העיקריות – 180ו זה הגבלות על הפעלת מז"ם באופן כללי

רננה שחר:          אז בעצם, אדוני, בפסקה (1) מחקנו איזושהי הוראה שלדעתנו היא פשוט לא נחוצה שכתוב שאם יש מושב אחד אז רק אדם אחד

שלום דנינו: אוקיי

שלום דנינו:  אסור על הברכיים לשים מישהו

רננה שחר: כן, אנחנו לא מכירים שזה בעיה, אנחנו לא מכירים שזה נחוץ

רננה שחר:  ומה שאתה רואה את (2), זה פשוט מחיקה של הדרישה 50 שעות ניסיון לטייס עצמו לפני שהוא יכול להטיס נוסע, כמו ששמגר הסביר, לדעת רת"א זה לא נחוץ

רננה שחר:           שזה היה איזשהו מדרג של שעות ניסיון שטייסי אז"ם צריכים להטסת נוסע

רננה שחר:  זהו

רננה שחר:          אנחנו לא רואים הרבה צורך בהיערכות ולכן מוצעת תחילה סטנדרטית

שלום דנינו: אביגל?     

אביגל כספי: הערתי את ההערות

שלום דנינו: את מסופקת עם הנוסח, עם התיקונים?     

אביגל כספי: כן

שלום דנינו: אפשר לאשר את זה בוועדה?     

אביגל כספי: כן

אביגל כספי:  עם התיקונים

שלום דנינו: מי בעד? מי נגד?      

שלום דנינו: אושר

שלום דנינו: אין מתנגדים, אין נמנעים, פה אחד

שלום דנינו:  החוק מאושר מבחינת התקנון

שלום דנינו:  מבחינת ועדת הכלכלה

שלום דנינו:  תודה רבה לכם חברים

שלום דנינו:  יום טוב